10 Re faraferwe ke matswela a a botlhoko a go dira ditshwetso tse di sa siamang ka ntlha ya go latela kaelo e e phoso—go thubega ga manyalo le malapa, go se dirise diokobatsi le bojalwa sentle, digopa tsa basha tse di ratang dikgoka, boitsholo jo bo botlhaswa, malwetse a a tshelanwang ka tlhakanelodikobo, fa re umaka a se kae fela a one. Tota re ka solofela matswela afe a a farologaneng fa e le fano batho ba itlhokomolosa melao yotlhe kana dilo tse di ba kaelang malebana le se se siameng le se se sa siamang? (Baroma 1:28-32) Go ntse fela jaaka moporofeti Isaia a ile a bolela jaana: “A bo go latlhega ba ba reng molemo ke bosula le bosula ke molemo, ba ba bayang lefifi mo boemong jwa lesedi le lesedi mo boemong jwa lefifi, ba ba bayang bogalaka mo boemong jwa botshe le botshe mo boemong jwa bogalaka! A bo go latlhega ba ba botlhale mo matlhong a bone le ba ba bonokopela mo difatlhegong tsa bone!”—Isaia 5:20, 21.